Minna Helle

Minna Johanna Helle (o.s. Kauppinen; s. 13. joulukuuta 1972 Kivijärvi)Laurila, Petri (toim.): Suomen lakimiehet Finlands jurister 2011, s. 187–188. Helsinki: Talentum 2011. . on 11. marraskuuta 2024 lähtien Teknologiateollisuuden toimitusjohtaja.
 Ura 
Helle kirjoitti ylioppilaaksi 1991 ja valmistui oikeustieteen kandidaatiksi 1997 Helsingin yliopistosta, jossa hän innostui työmarkkina-asioista työoikeuden professori Kari-Pekka Tiitisen luennoilla. Työurallaan Helle on työskennellyt Suomen Journalistiliiton työehtoasiamiehenä 1997–1999, Akavan lakimiehenä 2000–2005, Akavan neuvottelupäällikkönä 2006, Tehyn edunvalvontayksikön johtajana 2006–2009, Akavan edunvalvontajohtajana 2009–2011 ja Telassa johtajana 2011–2013. Ennen valtakunnansovittelijan virkaa hän työskenteli Toimihenkilökeskusjärjestö STTK:n edunvalvontajohtajana eli puheenjohtajan oikeana kätenä 2013–2014.

Päätyönsä ohella Helle on toiminut Vakuutuslautakunnan ensimmäisen jaoston jäsenenä 2004–2011, Tapaturmavakuutuslaitosten liiton hallituksen jäsenenä 2004–2006, Työttömyysvakuutusrahaston hallituksen jäsenenä 2010–2011 ja 2013–, Koulutusrahaston hallituksen puheenjohtajana 2011, Lakimiesuutisten toimitusneuvostossa jäsenenä 2004– sekä Yksityisalojen lakimiehet -järjestön hallituksen jäsenenä ja sihteerinä 2004–2006. Eläketurvakeskuksen hallituksen jäsenenä hän on ollut vuodesta 2013 ja keskinäinen eläkevakuutusyhtiö Ilmarisen hallituksessa vuodesta 2014 lähtien. Lisäksi hänellä on ollut komitea-, lautakunta- ja erityistuomioistuinjäsenyyksiä sekä Euroopan ammatillisen yhteistyöjärjestön komiteoiden ja neuvottelukuntien jäsenyyksiä. Vakuutusoikeudessa hän toimi 2006–2009. Vapaa-ajallaan Helle harrastaa kuntoliikuntaa, laskettelua, purjehdusta, tanssia ja musiikkia.

Vuoden 2015 alussa valtakunnansovittelijana aloittanut Helle oli ensimmäinen naispuolinen viran hoitaja. Virkakausi olisi ollut nelivuotinen, mutta hän siirtyi kesken kauden Teknologiateollisuuden työmarkkinajohtajaksi.. Valtakunnansovittelijan valinta on monesti ollut monivaiheinen ja intohimoja herättävä tapahtumasarja, ja niin kävi tässäkin valinnassa. Nimellisesti viranhaltijan nimittää valtioneuvosto, mutta ministerit ovat aiemminkin valinneet tehtävään henkilön, jolla on ollut työmarkkinajärjestöjen tuki takanaan. Tällä kertaa järjestöt eivät löytäneet yhteistä ehdokasta. Helteen valtakunnansovittelijan taitoja epäiltiin eniten kuntapuolella, sillä hänet muistettiin Tehyn työtaistelun tiukkana neuvottelupäällikkönä, jonka johdolla sairaanhoitajat uhkasivat 2007 joukkoirtisanoutumisella. Koska järjestöillä ei ollut yhteistä ehdokasta, asian valtioneuvostossa esittelevä työministeri Lauri Ihalainen päätti valita yhden virkaa hakeneista, ja hänen valintansa oli Minna Helle.

Helle siirtyi Teknologiateollisuuden varatoimitusjohtajaksi vuonna 2021 ja toimitusjohtajaksi vuonna 2024 edellisen toimitusjohtajan Jaakko Hirvolan jäädessä eläkkeelle. Hän johti myös Työ, osaaminen ja innovaatiot -yksikköä. Aiemmin hän oli Teknologiateollisuuden työmarkkinajohtaja, johon tehtävään hän siirtyi valtakunnansovittelijan tehtävästä keväällä 2018. Hän aloitti valtakunnansovittelijana ensimmäisenä naisena vuoden 2015 alussa. Sitä ennen hän työskenteli STTK:n edunvalvontajohtajana. Helle irtisanoutui valtakunnansovittelijan tehtävästä keväällä 2018 kesken nelivuotiskauden siirtyäkseen Teknologiateollisuuden työmarkkinajohtajaksi.Kirkon työmarkkinapomo Vuokko Piekkalasta uusi valtakunnansovittelija. Yle Uutiset 27.6.2018. Viitattu 23.7.2018

Hän aloittaa Elinkeinoelämän Keskusliiton (EK) toimitusjohtajana huhtikuusssa 2026 sen jälkeen, kun Jyri Häkämies jää huhtikuussa eläkkeelleVille Kolari, Marica Paukkeri, Hannu Tikkala, Minna Helle on Elinkeinoelämän keskusliiton uusi toimitusjohtaja, Yle.fi uutiset 17.11.2025, viitattu 17.11.2025.

 Kirjallinen tuotanto 



 Lähteet 

Luokka:Suomen valtakunnansovittelijat
Luokka:Vuonna 1972 syntyneet
Luokka:Elävät henkilöt